CELEX: 62007CA0498
Language: sk
Date: 2009-09-03 00:00:00
Title: Vec C-498/07 P: Rozsudok Súdneho dvora (prvá komora) z  3. septembra 2009 — Aceites del Sur-Coosur, pôvodne Aceites del Sur/Koipe Corporación SL, Úrad pre harmonizáciu vnútorného trhu (ochranné známky a vzory) [Odvolanie — Ochranná známka Spoločenstva — Nariadenie (ES) č. 40/94 — Článok 8 ods. 1 písm. b) — Obrazová ochranná známka La Española — Celkové posúdenie pravdepodobnosti zámeny — Rozhodujúci prvok]

24.10.2009   
            
            
               SK
            
            
               Úradný vestník Európskej únie
            
            
               C 256/4
            
         Rozsudok Súdneho dvora (prvá komora) z 3. septembra 2009 — Aceites del Sur-Coosur, pôvodne Aceites del Sur/Koipe Corporación SL, Úrad pre harmonizáciu vnútorného trhu (ochranné známky a vzory)
   (Vec C-498/07 P) (1)
   
   (Odvolanie - Ochranná známka Spoločenstva - Nariadenie (ES) č. 40/94 - Článok 8 ods. 1 písm. b) - Obrazová ochranná známka La Española - Celkové posúdenie pravdepodobnosti zámeny - Rozhodujúci prvok)
   2009/C 256/07
   Jazyk konania: španielčina
   
      Účastníci konania
   
   
      Odvolateľka: Aceites del Sur-Coosur, pôvodne Aceites del Sur (v zastúpení: J.-M. Otero Lastres a R. Jimenez Diaz, abogados)
   
      Ďalší účastníci konania: Koipe Corporación SL (v zastúpení: M. Fernández de Béthencourt, abogado), Úrad pre harmonizáciu vnútorného trhu (ochranné známky a vzory) (v zastúpení: J. García Murillo, splnomocnený zástupca)
   
      Predmet veci
   
   Odvolanie podané proti rozsudku Súdu prvého stupňa (prvá komora) z 12. septembra 2007, Koipe/ÚHVT a Aceites del Sur (La Española), ktorým bolo zmenené rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 11. mája 2004 (vec R 1109/2000-4) v tom zmysle, že odvolanie podané žalobkyňou na odvolacom senáte je dôvodné a v dôsledku toho sa námietke musí vyhovieť
   
      Výrok rozsudku
   
   
               1.
            
            
               Odvolanie sa zamieta.
            
         
               2.
            
            
               Aceites del Sur-Coosur SA je okrem svojich vlastných trov konania povinná nahradiť aj trovy konania spoločnosti Koipe Corporación SL.
            
         
               3.
            
            
               Úrad pre harmonizáciu vnútorného trhu (ochranné známky a vzory) (ÚHVT) znáša svoje vlastné trovy konania.
            
         
      (1)  Ú. v. EÚ C 22, 26.1.2008.